Akken i nwala tella tezrert d tameqṛant sɣuṛ taseddast ɣef unamek amatu, daɣa tiyḍumak, imi abeddel neɣ timerna neɣ tukksa n yiwen n uferdis teggar tanfalit tukrift deg usatel-nniḍen, ayen i as-yettaken anamek-nniḍen. Yella wanida d tanfalit-nniḍen i d-yettlalen srid s tigawin-agi, yella wanida tanfalit tukrift tettuɣal srid d tilellit, d tamagnut, yella wanida tettɣimi tenfalit akken kan tekka tekref maca tseɛɛu tiyḍumak-nniḍen, yeɛni amatu amernu neɣ n zyada.